‏‏‏‏

תקנון

**קרן ע"ש רות עמירן למחקר בארכאולוגיה של ארץ ישראל**

**כללי**

"ועדת הקרן" תכלול את ראש המכון לארכאולוגיה ואת שלושת ראשי המדורים הארכאולוגיים המכהנים או מחליפיהם כפי שייקבע מעת לעת במועצת המכון. הקרן תתמוך בשני נושאים מרכזיים:

א. תשתיות מחקר ופעילות משותפת במכון לארכאולוגיה

ב. תמיכה במחקרים

1. **תשתיות מחקר ופעילות משותפת במכון לארכאולוגיה** ניתן יהיה להשתמש בכספים מן הקרן למטרות ייעודיות בתחומים דלהלן:
2. ציוד לצרכי מחקר כגון מכשירי מדידה וכד'.
3. מחקר מדעי וטיפול בממצאים מאוספי המכון.
4. מחקר וטיפול בארכיוני המכון ואוספיו, כולל הספריה.
5. תמיכה בסיורים משולבים מורים/תלמידים כמו גם פעילויות אחרות (קורסי שדה בעלות אופי מחקרי).
6. תמיכה בקיום ימי עיון ובהזמנת מרצים אורחים.
7. תמיכה בפרסום חפירות וממצאים אחרים הנמצאים במכון או באחריות המכון (מותנה בהגשת הצעת מחקר – ראה פרק ב2 ד).

* היוזמה לכל אחת מפעילויות אלו תבוא מטעם הגוף האחראי לו (הועדות השונות והאחראים על המדורים והמחלקות השונות או יוזמה של אחד המורים).
* סביר להניח כי לא כל תחום יזכה לתמיכה כל שנה. סדרי העדיפויות ייקבעו על ידי ועדת הקרן.

תהליך האישור: תוגש הצעה קצרה בכתב על ידי היוזם ובה הסבר לגבי הבקשה וההיקף הכספי שלה. הבקשה תידון בוועדת הקרן. לגבי סעיף 6. – דינו כדין המחקרים בפרק ב והוא מחייב הגשת טופס בקשה לתקציב מחקר.

1. **תמיכה במחקרים**

1. ניתן להגיש הצעות למחקר בכל התחומים בהם עוסק המכון, תוך דגש על הארכאולוגיה של ארץ ישראל.

2. הקרן תתמוך בסוגי המחקרים הבאים:

2.1. מחקרים של תלמידים לתואר שני מחקרי, תואר שלישי ומסיימי דוקטורט המבצעים מחקרים במכון או בזיקה למכון, עד שלוש שנים מיום אישור עבודת הדוקטורט. תלמיד לתואר שני רשאי להגיש עד שתי בקשות במהלך לימודיו. תלמיד לתואר שלישי יוכל להגיש עד שלוש בקשות במהלך לימודיו.

2.2. במקרים יוצאי דופן הקרן תתמוך גם במחקרי מורים תקניים במכון, תוך מתן עדיפות למורים צעירים או למחקרים בעלי היקף כספי קטן שאין להם מקור מימון אחר וההיקף הכספי שלהם סביר במסגרת התקציב העומד לרשות הקרן **בסכום שלא יעלה על $4,000.**

2.3. מחקרים של חוקרים הקשורים למכון אם כמורים מן החוץ או כחוקרים הקשורים למכון לאורך תקופה ארוכה, או של חוקרים חיצוניים העובדים במשותף עם חוקר מן המכון. סכום המענק לא יעלה על $4,000 לאותו מחקר.

2.4. הקרן תתמוך גם בפרסום ממצאי חפירות או מצאים אחרים הנמצאים במכון או באחריות המכון אך אין מי שיטפל בהם במכון עצמו. במקרה זה רשאים להגיש בקשה לחוג גם חוקרים מחוץ למכון.

3. בקשות למימון מחקר יוגשו על גבי טופס בקשה לתמיכה במחקר המצורף לתקנון זה. תלמידים לתואר שני ושלישי יחויבו בהגשת מכתב המלצה מחוקר שאינו המנחה שלהם.

4. הקרן תתמוך בהוצאות המחקר, כולל הוצאות מחקר בשדה כמו חפירות בדיקה, סקר, תחבורה כלכלה וכד'. **הוצאות שכר עבודה לחוקר ייכללו בתקציב רק** **במקרים יוצאי דופן ולאור נימוקים בכתב.** כל הוצאות המחקר ישולמו ע"י האוניברסיטה ובמסגרת תקנות האוניברסיטה לתשלומים.

5. מחקר תלמיד לתואר שלישי עד שנה ה' ימומן עד לסך של $10,000 כשהוצאות חפירה לא יעלו על

$5,000. מחקרים של תלמידי תואר שני עד שנה ג' ימומנו עד לסך של $5,000. **הסכומים מהווים סך כולל של הבקשות שניתן להגיש במהלך התואר.**

6. מחקר ימומן לתקופה של שנה אחת בלבד. במידה וכספי התקציב לא נוצלו במלואם בשנה שבה הוגשה הבקשה, תוגש בקשת הארכה לשימוש בכספים בשנה העוקבת (לא יאוחר ממועד תחילת שנת הלימודים). כספים שלא נוצלו עד תום ולא הוגשה בקשת הארכת לשימוש בהם, יוחזרו וישמשו למימון בקשות נוספות.

7. הגשת בקשה נוספת תוגש בצירוף דוח על תוצאות המחקר (מדעי וכספי) שניתן לו מימון בבקשה הקודמת.

8. העתקי טקסטים, שרטוטים ותצלומים שיוכנו במסגרת מחקרים הנתמכים ע"י הקרן יימסרו למכון לשמירה בארכיון המכון. ניתן להגישם בצורה דיגיטלית. יהיה חסיון על חומר זה עד לפרסומו או עד עשר שנים מיום ההגשה. לאחר מועד זה זכויות הקניין יעברו לידי המכון והוא יהיה רשאי להשתמש בחומרים אלו בכל דרך שתראה לו.

1. **תמיכה בהשתתפות בכנסים**

הקרן תתמוך בהשתתפות בכנסים בסכום שלא יעלה על $1,500 עבור:

1. סטודנטים מן המניין.
2. חוקרים מהמכון שאין להם מקורות מימון אחרים (כלומר, אינם חברי סגל קבועים ולא תלמידים מן המניין הרשאים להגיש בקשות לקרנות אחרות).

על הבקשה להיות מפורטת ומנומקת כולל מידע לגבי הכנס וחשיבות השתתפותם בו.

1. **פרסומים**

במידת הניתן, **הקרן תתמוך מדי שנה בסכום כולל שאינו עולה על $10,000**, גם בהכנת פרסומים של מורים וחוקרים במכון, (כולל ספרי יובל, כאשר העורך ו/או המוקדש היו חברי המכון) וזאת לאחר בדיקה כי מוצו מקורות אחרים לתמיכה בפרסומים אלו. בקשות יוגשו בצורת מכתב לוועדת הקרן. במכתב יש לפרט מקורות נוספים שהושגו וכן פירוט הבקשות לתמיכה כספית שהוגשו ונדחו לתמיכה בפרסום הנדון. **סכום התמיכה לכל פרסום לא יעלה על $5,000.**

1. **התחייבות**

מקבלי המענקים שיעשה בהם שימוש לצורכי פרסום יתחייבו להודות לקרן בנוסח הבא: "מחקר זה התאפשר הודות למענק מחקר מטעם קרן רות עמירן למחקרים במכון לארכאולוגיה, האוניברסיטה העברית בירושלים" (נוסח עברי ולועזי בהתאם לשפת הפרסום).

1. **לוח זמנים**

כל הבקשות לתמיכת הקרן יוגשו עד לתאריך 7.11.19 למזכירות המכון.

1. **תקנון זה יעבור בדיקה מחודשת לאחר תום שלוש שנים להפעלתו או לפי הצורך.** עריכת תקנון: 25/9/2019.